Keskustori

**Keskustori** on Tampereen keskustassa, Hämeenkadun varrella sijaitseva torialue. Keskustori sijaitsee Tammerkosken länsirannalla, ja sen lähistöllä on monia Tampereen tärkeitä rakennuksia. Keskustorin laidalla sijaitsevat muun muassa Raatihuone, Vanha kirkko ja Tampereen Teatteri. Torista käytettiin nimeä *Kauppatori* vuoteen 1936 asti. Tori on Tampereen keskeinen tapahtumapaikka: siellä pidetään konsertteja, markkinoita ja poliittisia tilaisuuksia. Keskustori on myös tärkeä joukkoliikenteen solmukohta, ja Tampereen keskusta rakentuu sen ympärille.

Tampereen vuoden 1822 asemakaavaluonnoksessa nykyinen Keskustori esiintyi nimellä Suurtori, rinnakkaisniminä olivat käytössä Isotori ja Kauppatori. Vuodelta 1830 peräisin olevissa palovakuutuskirjoissa toria kutsuttiin myös Kirkkotoriksi. Nykyinen nimi tuli käyttöön 1930-luvulla toteutetussa suuressa kadunnimiuudistuksessa. Uutta nimeä perusteltiin sillä, ettei torilla enää käyty kauppaa samalla tavoin kuin aikaisemmin. Näin ollen torin nimeämisperusteena on ainoastaan sen keskeinen sijainti. Linja-autoliikenteen alkuaikoina 1920-luvulla silloinen Kauppatori oli paikallisliikenteen lisäksi kaikkien Tampereelta maaseudulle ja muihin kaupunkeihin suuntautuneiden linjojen lähtöpaikka. Vuonna 1929 tori jäi ainoastaan paikallisliikenteen linja-autojen käyttöön, kun kaukolinjat siirtyivät kahdelle erilliselle kaukolinja-autoasemalle ydinkeskustan ulkopuolelle ja tämän välivaiheen jälkeen vuonna 1938 nykyiselle linja-autoasemalle. Torikauppa päättyi Keskustorilla 31. lokakuuta 1930 ja sen jälkeen torikauppaa käytiin vain Laukontorilla ja Tammelantorilla.

## Keskustoria ympäröivät rakennukset ja rakennelmat

Kuva:Gamla kyrkan - panoramio.jpg|Vanha kirkko ja tapuli
Kuva:Tampereen teatteri 2018.jpg|Tampereen Teatteri
Kuva:Tempon_talo.jpg|Tempon talo
Kuva:Sumeliuksen talo1.jpg|Sumeliuksen talo
Kuva:Selinin talo1.jpg|Selinin talo
Kuva:Bus terminal Keskustori.jpg|Linja-autokatokset 
Kuva:Palanderin_talo.JPG|Palanderin talo
Kuva:Suomen Työväen Säästöpankin talo Tampereen Keskustorilla.jpg|
Kuva:Commercen talo (30.04.18).jpg|Commercen talo
Kuva:Tampereen kaupungintalo.JPG|Raatihuone
Kuva:Tampere - Kauppakatu 2.jpg|Sandbergin talo 
Kuva:Kelan talo Tampereen Keskustorilla.jpg|Kelan talo
Kuva:Tampere city central government office building.jpg|Kaupungintalo
Kuva:Tekstiilitalo.JPG|Tekstiilitalo
Kuva:Finlayson factory1.jpg|Finlaysonin tehdasrakennukset
Kuva:Teatteri Frenckell.jpg|Frenckellin tehdasrakennukset
Kuva:FI-Tampere-20131027 130538 HDR.JPG|Laikunlava
Kuva:Vanha kirjastotalo.JPG|Kulttuuritalo Laikku


## Rikollisuus
Keskustori on 2000-luvulla noussut esiin yhtenä Tampereen keskustan niin sanotuista kipupisteistä, ja alueella on tapahtunut useita mediahuomiota herättäneitä väkivallantekoja.

Lokakuussa 2018 Keskustorin taksitolpan läheisyydessä 60-vuotias mies sai yhdestä lyönnistä päähän niin vakavat vammat, että hän menehtyi yhdeksän päivää myöhemmin Tampereen yliopistollisessa sairaalassa. Tekijä pakeni paikalta mutta ilmoittautui itse poliisille nähtyään kuvansa mediassa. Tapausta vaikeutti se, ettei Keskustorilla ollut tuolloin valvontakameroita ratikkatyömaan vuoksi. Pirkanmaan käräjäoikeus tuomitsi tekijän helmikuussa 2020 yhden vuoden ja viiden kuukauden ehdolliseen vankeuteen sekä 50 tuntiin yhdyskuntapalvelua pahoinpitelystä ja törkeästä kuolemantuottamuksesta. Lievä tuomio herätti laajaa julkista keskustelua.

Lokakuussa 2024 Keskustorilla Jugendtorin alueella kolmen henkilön välinen riita johti puukotukseen, jossa uhria iskettiin käteen. Tapausta tutkittiin törkeänä pahoinpitelynä.

Vappuna 2025 äärioikeistolainen Sinimusta Liike järjesti neljännen *[[Valkoinen vappu]]* -tilaisuutensa Jugendtorilla. Paikalle saapui noin 200 vastamielenosoittajaa, jotka heittivät munia ja soihtuja osallistujia kohti. Poliisi joutui käyttämään lamautinlaitetta ja otti kiinni 15 vastamielenosoittajaa. Tapauksista kirjattiin rikosilmoituksia muun muassa väkivaltaisesta virkamiehen vastustamisesta ja kokoontumisrikkomuksesta.

Elokuussa 2025 66-vuotias mies puukotti entistä puolisoaan ja tämän uutta kumppania Jugendtorin Hesburgerin edustalla lähestymiskieltoa rikkoen. Hyökkääjä löi uhrin maahan, tarttui tätä hiuksista ja puukotti selkään kahdesti sekä löi metallisella putkella. Hyökkäys tapahtui 4-vuotiaan lapsen nähden. Sivulliset ja uhrin kumppani saivat pysäytettyä tekijän, joka otettiin kiinni puolen tunnin sisällä. Pirkanmaan käräjäoikeus tuomitsi tekijän viideksi vuodeksi ja kuudeksi kuukaudeksi vankeuteen tapon yrityksestä, törkeästä pahoinpitelystä ja lähestymiskiellon rikkomisesta.

Vain kaksi viikkoa myöhemmin, elokuun 23.–24. päivän välisenä yönä, mies löi toista miestä astalolla Keskustorilla sanallisen riidan päätteeksi. Uhri toimitettiin sairaalaan, muttei ollut hengenvaarassa. Tapausta tutkittiin tapon yrityksenä.

Marraskuussa 2025 ryöstön yhteydessä sivullinen puuttui tilanteeseen Keskustorilla, ja ryöstäjä puukotti väliintulijan. Uhri loukkaantui vakavasti mutta ei hengenvaarallisesti. Pirkanmaan käräjäoikeus tuomitsi 18-vuotiaan tekijän viideksi vuodeksi vankeuteen tapon yrityksestä ja kahdesta törkeästä ryöstöstä.

Syyskuussa 2025 poliisi toteutti Keskustorilla ja muissa keskustan ongelmapisteissä tehostettua valvontaa, jonka yhteydessä suoritettiin noin 200 valvontatehtävää ja takavarikoitiin teräaseita sekä huumausaineita.

## Katso myös
* Aleksis Kiven katu
* Keskustorin suihkukaivo
* Kirjastonpuisto
* Kirkkokatu
* Molinin talo
* Runoilija ja muusa
* Syrjäsen mausoleumi
* Viistokatu
* Tampereen taistelun loppuvaiheessa tapahtunut punavankien kokoaminen

## Lähteet

## Aiheesta muualla

* Tampereen Keskustori: Rakennetun ympäristön historia ja nykytila
* Keskustori 360° -kulttuuriraitin esite ja video 
* ''Koskesta voimaa'' -verkkojulkaisu
* VirtualTampere: Ilmapanoraamakuva Keskustorista
* Tampereen Kauppatorin 150-vuotiselta "taipaleelta", Aamulehti, 4.1.1931, nro 3, s. 14, Kansalliskirjaston digitaaliset aineistot
* Minkälainen on Tampereen keskus tulevaisuudessa?, Aamulehti, 24.12.1935, nro 347, s. 5, Kansalliskirjaston digitaaliset aineistot